La cafeïna és un dels estimulants més consumits al món. De manera natural, es troba a les fulles i llavors de moltes plantes com el te, el cafè o el cacau i de manera artificial en algunes begudes refrescants, begudes energètiques i alguns medicaments analgèsics. La cafeïna es metabolitza al fetge per l’enzim citocrom P450 1A2. El gen CYP1A2 codifica l’enzim encarregat de la metabolització de la cafeïna. Les diferents variants al·lèliques per a l’SNP rs760551 d’aquest gen resulten en diferents nivells d’activitat enzimàtica i, per tant, en diferents taxes de metabolització de la cafeïna. Els fenotips possibles per al marcador són metabolitzadors ràpids o metabolitzadors lents i, per això, els efectes estimulants de la cafeïna dependran d’aquesta velocitat de metabolització. Si ets portador d’un al·lel C, és a dir si el teu genotip és CC o AC, aleshores ets un metabolitzador lent de la cafeïna i, per tant, tens més risc de patir hipertensió i infart de miocardi associat al consum de cafeïna. En canvi, si el teu genotip és AA, ets un metabolitzador ràpid de la cafeïna i presentes un risc vascular menor associat al consum d’aquest estimulant.